Pre-Owned 2019 Lexus GX 460 4D Sport Utility in Santa Barbara #U7794 | BMW Santa Barbara
Priced below KBB Fair Purchase Price! Odometer is 4500 miles below market average! Man van die jaar: Raymond Zondo
EENSAME, HARDE JOP
Die ondersoek na staatskaping vorder pynlik stadig. Die voorsitter, adjunkhoofregter Raymond Zondo, besef die land wil resultate wil sien – ook hy is in sy wese geskok oor die onthullings. In ’n onderhoud met ons susterpublikasie Financial Mail het Zondo aan NATASHA MARRIAN en CLAUDI MAILOVICH verduidelik hoekom die kommissie nog tyd nodig het, wat sy voorstelle is, en watter rol die parlement moet speel.
03 Januarie 2020
18 min om te lees
Natasha Marrian en Claudi Mailovich
TOE beskuldigings van staatskaping begin ophoop, het hoofregter Mogoeng Mogoeng ’n probleem gehad. Dit het geblyk dat ’n privaat familie, die Guptas, hul verhouding met Jacob Zuma, toe die president, gebruik het om belangrike besluite te neem wat eintlik slegs deur die president geneem kan word – en dit om hul eie sakebelange te bevorder.
Die destydse openbare beskermer, Thuli Madonsela, het verskeie klagtes oor die Guptas se geslepe invloed ontvang, en in haar finale verslag oor die kwessie het sy voorgestel dat ’n regterlike kommissie van ondersoek onder leiding van Mogoeng aangestel word om die ondersoek te voltooi waarmee sy begin het.
Omdat hy geweldig gedruk is om vinnig op te tree kon Mogoeng nie ’n geskikte regter kry vir wat waarskynlik Suid-Afrika se belangrikste post-demokratiese kommissie van ondersoek – en boonop een na staatskaping – tot nog toe is nie...